Rae Ingram

Rae Ingram (1974-yil 6-dekabrda tug'ilgan) - ingliz sobiq professional futbolchisi.

Futbolchi sifatida u Angliya futbol ligasi va premer-ligada o'n yillik faoliyati davomida 152 liga o'yinida maydonga tushgan himoyachi hisoblanadi. U 1993-yilning iyulida «Manchester City» dagi faoliyatini boshlagan va keyingi 5 yil davomida 21 uchrashuvda maydonga tushgan. U 1993-yil mart oyida “Macclesfield Town” ga ijaraga berilgan va 1997–98-yillarda “Ipakchilar” ning uchinchi diviziondan chiqishiga yordam bergan. U 1998-yil iyul oyida klubga doimiy ravishda qo'shildi va 2001-yil iyun oyida Port Valega ko'chib o'tdi. U 2003-yil may oyida Vale Parkni tark etdi va nafaqaga chiqqanini e'lon qildi. Nafaqaga chiqishidan bir mavsum oldin Uels Premer-ligasida Bangor City bilan o'tkazdi. O'yinchi sifatida nafaqaga chiqqanidan so'ng, o't o'chiruvchi bo'lib ishladi.

Karyera 
Ingram o'z faoliyatini "Manchester City" da boshlagan. U 1993-yilning iyulida Brain Horton boshqaruvi ostida Maine Roudda professional shartnomaga imzo chekkan. Rae ushbu klubni1993-94 va 1994-95-yillarda quyi ligaga tushib ketmasligi uchun kurashgan. "Osmon ko'klari" 1995-96-yillarda Alan Ball qo'l ostida Premer-liga maqomini yo'qotdi.

Ingram o'zining debyutini 1995-yil 30-avgustda "Everton" ga qarshi o'yinda (2:0) o'tkazdi va faoliyati davomida yana to'rtta yuqori darajadagi o'yinda qatnashdi. U Markaz yarim himoyachisi sifatida, klubda mutaxassis himoyachilar yo'qligi sababli chap qanot himoyasida o'ynashga majbur bo'ldi. U 1996–97-yillarda 22 marta maydonga tushdi va yanvar oyidan boshlab yangi rahbar Frank Clark (qisqa muddatli Steve Coppell o'rniga) qo'l ostida yaxshi o'sdi. U 1997-98-yillarda mavsumni Macclesfield Townda ijara asosida yakunladi.

U Sammy McIlroysning "Silkmen" jamoasi uchun beshta liga o'yinida maydonga tushib, klubga Uchinchi divizionda ikkinchi o'rinni egallashga yordam berdi. Ingram 1998-yilning iyulida bepul transfer orqali Moss Rosega doimiy ravishda ketdi. Ingram 34 ta o'yinda maydonga tushdi, ammo 1998-99-yillarda klub Ikkinchi divizionni oxirgi o'rinda yakunladi. U 1999–2000-yillarda 39 marta, 2000–01-yillarda esa 36 marta maydonga tushgan. U o‘zining birinchi va yagona go'lini 2000-yil 14-oktabrda “Cheltenham Town” ga qarshi o‘yinda (2:1) kiritdi.

U 2001-yil iyun oyida Port Vale bilan shartnoma imzoladi. U yerda Ingram sobiq rahbari Brian Horton bilan uchrahdi. U 2001-2002-yillarda 28 marta maydonga tushdi va 2001-yil dekabriga kelib Vale Parkdagi birinchi jamoaviy o'rnini boy berdi. U 2002-03-yilgi mavsumda atigi to'rtta o'yin o'tkaza oldi, sababi u 2003-yil yanvarida meningit bilan kasallangan edi. Shifokorlar bu o'limga olib kelmaydigan kasallik ekanligini tasdiqlagach, u kasalxonadan chiqarildi. U 2003-yilning may oyida yangi menejer Martin Foyle tomonidan qo'yib yuborilgan. U keyinchalik sobiq jamoadoshi Peter Davenport tomonidan boshqariladigan Uels Premer-ligasi jamoasi Bangor City bilan shartnoma imzoladi. U Bangorni 2003-04-yilgi mavsum oxirida ligada o'n to'rtta o'yin o'tkazganidan so'ng tark etdi va nafaqaga chiqdi.

Shaxsiy hayot 
O'yinchi sifatida nafaqaga chiqqandan so'ng, Ingram Sale, Greater Manchester shahrida o't o'chiruvchi bo'lib ishladi. U 2013-yildan boshlab Macclesfield Town shahrida massajchi bo‘lib ham ishlagan.

Faoliyat statistikasi

Manbalar 

Angliya futbolchilari
Yashayotgan insonlar
1974-yilda tugʻilganlar